Notum sit omnibus quod domnus Pontius de Triagno donum quod pridem monachis Prullei fecerat de territorio videlicet Cirillei, quod quidem, propter quoddam intervallum temporis, oblivioni dederat, magis monachorum credens veritati quam sue oblivioni, abbati Vallislucentis recognovit; atque perpetuo possidendum quicquid in suo proprio et quicquid de ejus feodo adquirere posset, concessit. Hujus rei testes sunt: Milo Brohuns; Stephanus filius Ailidis; Anselmus, filius Locilini Surdi; Odo, prepositus; Petrus de Joviniaco; Petrus Longobardus; Milo, presbiter; Teobaldus, piscator; et hoc actum est in domo ejusdem Teobaldi, apud Sanctum Florentinum.